- ✓ Буџетски циркулар

Буџетскиот циркулар налага идентификување на посебни индикатори за остварување за секоја одделна програма, преку кои ќе се овозможи мерење на резултатите од реализацијата на програмите, како и оправданоста на трошоците за остварување на целите. При развивањето на аутпут индикаторите, органите на државната управа кои се задолжени со Насоките за подготовка на Буџетскиот циркулар, задолжително дефинираат родово сензитивни индикатори, на избраната програма, со цел да овозможат мерење на ефективноста и влијанието на програмите врз мажите и жените .

- ✓ Родово одговорна буџетска изјава

Родово одговорна буџетската изјава е документ со кој се демонстрира политичката волја за вклучување на родовата еднаквост во областа која ја покрива избраната програма која е предмет на анализа. Таа е воедно документ кој говори за одговорноста на Владата дека е подготвена да направи чекори кон унапредување на родовата еднаквост, проследени со буџетски средства. Родово буџетската изјава (прилог 1) се пополнува откако ќе биде избрана програмата која ќе биде предмет на родово буџетска анализа и таа претставува придружен документ на предлог буџетскиот циркулар кој се доставува до Министерството за финансии по претходно разгледување и одобрување од Министерството за труд и социјална политика . Таа содржи информации за програмата и осврт на:

- - и проблемите кои се однесуваат или ја предизвикуваат родовата - и проблемите кои се однесуваат или ја предизвикуваат родовата (не)еднаквост, односно ги анализираат состојбите во секторот, областа на која се однесува програмата во однос на жените и мажите, кои се нивните пороблеми потреби и приоритети;
- - кои можат да го отежнат пристапот на мажите и жените до можностите - кои можат да го отежнат пристапот на мажите и жените до можностите и придобивките кои ги нуди програмата (културни бариери, социјални, економски ограничувања, психолошки, технолошки итн)
- - со кои ќе се надминат одредени недостатоци во однос на - со кои ќе се надминат одредени недостатоци во однос на состојбите на жените и мажите и низ практични чекори ги опишува резултатите кои треба да се постигнат за да се обезбедат подобри можности за жените и мажите во имплементациајта на програмите.

Подготовката на Родово одговорната буџетска изјава е процес во кој учествува работната група . Откако ќе биде одобрена од одговорното лице во институцијата, родово одговорната буџетска изјава јавно се објавува на веб страницата на институцијата, кога се објавуваат и стратешкиот и оперативниот план и се доставува до МТСП. На овој начин се почитуваат принципите на транспарентност и отчетност на институцијата и се овозможува подобро следење на работата од страна на сите заинтересирани страни.

#### 2.5 . Консултации со засегнати страни

Консултациите со засегнатите страни се исклучително важен механизам за подобрување на квалитетот на програмите, спроведување на предвидените мерки особено во однос на постигнување на родовата еднаквост и унапредување на ефикасноста и ефективноста на самите програми. Консултациите е потребно да бидат составен дел на фазата на планирање, имплементација и евалуација на родово буџетската иницијатива. На овој начин се подобрува јавниот интерес и вклученоста, се зголемува легитимноста на преземените мерки, се обезбедува соработка со другите релевнатни партнери.

12